MLDataScientist/Wikipedia-uzbek-2024-05-01 huggingface dataset:
Umar al-Bashir

Umar Hasan Ahmad al-Bashir (, tavalludi: 1-yanvar, 1944), Sudan Prezidenti hamda Sudan Milliy Kongress firqasi raisi (1993-2019). Hukumat tepasiga 1989-yilgi toʻntarilish natijasida kelgan, bungacha u Sudan Qurolli Kuchlari polkovnigi edi. 2019-yilda harbiy toʻntarish natijasida hokimiyatdan agʻdarilgan va uy qamogʻiga tashlangan.

Umar al-Bashir hukumati 2004-yili Janubiy Sudanga muxtoriyat berib, XX asr ikkinchi yarmining eng qonli urushlaridan biri boʻlmish Sudandagi ikkinchi fuqarolar urushini yakunlashga muvaffaq boʻldi. Biroq al-Bashir hukumati Darfur ziddiyati va unda 200 000 dan 400 000 gacha odam oʻlimiga olib kelgan qatliom uchun masʼul koʻrilib, qatʼiy tanqid qilinmoqda. Ish hatto Xalqaro jinoiy mahkamasi (XJM) tomonidan al-Bashirni hibsga olish haqida qaror chiqarilishiga olib keldi (4-mart, 2009), 2019-yil 14-dekabrda sud hukmi bilan umrbod axloq tuzatish ishlariga hukm qilindi. 2020-yil 24-mayda unga tegishli 4 milliard dollar musodara qilindi

Manbalar 

Yashayotgan insonlar
Dado

„Dado“ 1999-yil Toshkentda tashkil etilgan, aka-ukalar Alisher Madumarov hamda Rustam Madumarovlardan iborat pop duet. Guruh „Anor“ guruhining sobiq aʼzolari tomonidan tuzilgan. Duet Oʻzbekistonda 2000-yillar boshidagi eng katta tijoriy muvaffaqiyatga erishgan guruhlardan biri boʻldi. Koʻp tillarni bilgan guruh aʼzolari tojik,  oʻzbek, rus, ingliz, turk, olmon, fransuz, ispan, italyan va boshqa tillarda qoʻshiq yozdi va ijro etdi.

„Dado“ guruhining ilk studiyaviy albomi „Y?“ 2000-yil chiqdi. 2004-yilda guruhning ikkinchi studiyaviy albomi — „Лето“ („Yoz“) dunyo yuzini koʻrdi. „Dado“ Oʻzbekistonda va boshqa MDH davlatlarida ham shuhrat qozondi, guruhning „Yuragim“, „Benom“, „Лето“ („Yoz“) va „Chat-Pat“ („Discotheque“) kabi qoʻshiqlari hitga aylandi. Guruhning ayrim kliplari rus MTV kanalida koʻrsatildi.

Guruh 2008-yili oʻz faoliyatini toʻxtatdi. Bunga qaramasdan, 2012-yil „Космонавты“ („Fazogirlar“) singli eski qoʻshiqlar remikslari bilan eʼlon qilindi. „Dado“ aʼzolaridan biri Rustam Madumarov sobiq prezident Islom Karimovning toʻngʻich qizi Gulnora Karimovaning fuqaroviy eri boʻlgan. 2014-yilda oʻzbek sudi uni soliq toʻlashdan boʻyin tovlashda hamda millionlab dollar qiymatga ega mulkni oʻgʻirlashda aybdor deb topilib, 10 yilga ozodlikdan mahrum qildi. Panama hujjatlari Madumarov xorijda koʻp sonli shirkatga ega ekanligini oshkor qildi. Shirkatlar aslida Karimovaga tegishli ekanligi aytildi.

Diskografiyasi

Studiyaviy albomlari
 2000 Y?
 2002 Лето

Singllari
 Лето
 Benom
 Yuragim
 Leyla
 Yuguraman
 Dado Nado
 Я знаю тебя
 Chat pat
 Космонавты

Kliplari
 No One
 Не плачь
 Лето
 Benom
 Космонавты

Filmografiyasi yo'q

Manbalar

Havolalar 
 „Y?“ albomi YouTubeda
 „Leto“ albomi YouTubeda
 „Kosmonavti“ singli Youtubeda
DJ Piligrim

DJ Piligrim (asl ismi: Ilhom Yoʻlchiyev Isroilovich) Toshkent shahri, 10 iyun 1976-yil — oʻzbek DJi va qoʻshiqchis. Oʻzbek, rus va ingliz tillarida qoʻshiqlar yozadi. „Piligrim“ soʻzi „ziyoratchi“ maʼnosini anglatadi. DJ Piligrim „Ti menya zabud“ qoʻshigʻi bilan MDH mamlakatlarda tanilgan.

Ijodi 
DJ Piligrim oʻz faoliyatini 1998-yili, GC Records bazasida, Dmitriy Levin bilan birgalikda boshlagan. Ilk hitlaridan biri „Mne ne jit bez tebya“ („Sensiz yasholmasman“) oʻsha paytlarda yangilik boʻlmish FM-radiolarida tez-tez qoʻyilardi. Keyinchalik Piligrim „Koʻk choy“, „O Leyla“, „Ya skuchayu“ („Sogʻinaman“), „Koʻr boʻlsin“, „Ti menya zabud“, „Oazis“ kabi ashulalari bilan yanada kengroq mashhurlikka erishdi.

DJ Piligrim boshqa musiqachilar bilan ham ijod qilib keladi. Jumladan, uning birinchi „Nocherom, vecherom, kecherom“ albomidagi „Unutma meni“ (Diana Sharapova bilan), „Veter peremen“ („Oʻzgarishlar yeli“; Sevara Nazarxon bilan), „Tanhoman“ (Yulduz Usmonova bilan) va „Ya vstretil devushku“ („Bir qiz uchratdim“; Tohir Sodiqov bilan) kabi ashulalar shunday hamkorliklar namunasidir. Agarda xonanda boʻlmaganida, fazogir boʻlardi. Vazni 75 kg, Boʻyi 180 sm Shaxsiy e-mail manzili: info@djpiligrim.com

Sobiq turmush oʻrtogʻi „Setora“, „Seʼtanho“ guruhlarining sobiq aʼzosi Kamilla Xoʻjayevadir („La-la-la“ klipida suratga tushgan). Ularning Isom imsli oʻgʻli bor.

Diskografiyasi 
 „Nocherom, vecherom, kecherom“ — 1998
 „Angel pechali“ (Angel pechali, „Qaygʻu farishtasi“) — 1999
 „Natsionalnost — lyudi“ (Natsionalnost — lyudi, „Millati — odamzot“) — 2001

Sovrinlari 
 „Tarona Taqdimoti — 2002“ marosimining — "Yil qoʻshigʻi — „Soy boʻ’yida“ qoʻshigʻi".

Manbalar

Havolalar 
 Rasmiy sayti

1976-yilda tugʻilganlar
Rahym Kurbanmämmedow

Rahim Qurbonmamedov turkmanistonlik futbol murabbiyi. Futbol boʻyicha Turkmanistıon milliy terma jamoasi, Namanganning Navbahor, Ashxobod shahrining Ashxobod FK jamoalarini boshqargan. 2004-yili Osiyoning eng yaxshi 3 murabbiyidan biri deya topilgan. 2009-yildan eʼtiboran Navbahor futbol klubida texnik direktor lavozimida ishlab kelmoqda.

Faoliyati

Futbolchilik faoliyati 
U 1992-yildan 1998-yilgacha Kopetdog Ashxobod,  Nisa Ashxobod  va Turkmaniston terma jamoasida oʻynagan.

Murabbiylik faoliyati 
2003-yildan 2008-yilgacha futbol bo‘yicha Turkmaniston milliy terma jamoasini boshqargan. 2003-2004 yillarda „Nisa Ashxobod“,  2009 yilda „Navbahor Namangan“  va „Merv“ klublarini boshqargan.  2013-yilda u „Bolqon“ klubiga yo‘l oldi va  u bilan 2013-yilda Malayziyada bo‘lib o‘tgan OFK Prezidenti kubogida g‘olib chiqdi.

2014-yilda Turkmaniston futbol terma jamoasiga yana bosh murabbiy etib tayinlandi. 2014-yil iyun oyida OFK Chaqiruv kubogi final turnirida jamoaviy oʻyin koʻrsatgani uchun turkmanistonlik futbolchilar guruhdan chiqa olmagani uchun lavozimidan ozod etildi.

2021-yilning noyabr oyida Qurbonmammedov FC Merv klubiga bosh murabbiy etib tayinlangan edi.

Yutuqlar 

 Turkmaniston milliy futbol jamoasi futbolchisi sifatida 1993-yil EKO kubogi ikkinchi oʻrinni egallagan
 Turkmaniston milliy terma jamoasi bosh murabbiyi sifatida 2004 -ilgi Osiyo kubogiga olib chiqqan
 Turkmaniston milliy futbol jamoasi murabbiyi sifatida Vetnamda 2008-yilgi HCMC Cup chempioni
 OFK Prezidenti kubogi chempioni: 2013-yil

Manbalar

Havolalar  

Turkmaniston kishilari
Alifbo boʻyicha sportchilar
Alifbo boʻyicha futbolchilar
SSSR erkak futbolchilari
Turkmanistonlik erkak futbolchilar
Turkmaniston futbol murabbiylari
Soʻgʻdiyona Jizzax futbolchilari
Navbahor klubi murabbiylari
Onadoʻli

Onadoʻli yoki Anatoliya (turk. Anadolu, yun. Ανατολία; ba'zan Kichik Osiyo ham deb ataladi) Gʻarbiy Osiyodagi mintaqa boʻlib, zamonaviy Turkiyaning asosiy qismini tashkil etadi.

Anatoliya (yun. — kunchiqar, sharq; turkcha Anadolu) — Kichik Osiyoning qad. nomi; Usmonli turk saltanatida marka-zi Kutaxiya shahri boʻlgan viloyat nomi; 20- a.ning 20-yillaridan Turkiyaning Osiyo qismi nomi.

Manbalar 

Osiyo
Turklar

Turklar — xalq. Turkiyaning asosiy aholisi (50 mln kishi). Umumiy soni 53,3 mln kishi (1990-yillar oʻrtalari). Turk tilida soʻzlashadi. Dindorlari — sunniy musulmonlar. Turklar antropologik jihatdan janubiy yevropeoid irqning Oʻrta dengiz guruhiga mansub. Etnik jihatdan Turklar 2 asosiy qism: X — XIII asrlarda saljuqiylar va moʻgʻullar istilosi davrida Oʻrta Osiyo va Erondan Kichik Osiyoga koʻchib kelgan koʻchmanchi turk chorvador qabilalari (asosan, oʻgʻuzlar va turkmanlar) va mahalliy (Kichik osiyolik) aholidan tarkib topgan. Turklarning bir qismi (uzlar va bijanaklar) Bolqon yarim oroli orqali Kichik Osiyoga kirib kelgan.

Turklar mahalliy aholi (yunon, arman, gruzin va hokazo) bilan aralashib, ularning bir qismini oʻziga singdirib oldi, ularning xoʻjaligi va madaniyatining juda koʻp belgilarini oʻzlashtirdi. Etnogenezida, shuningdek, arab, kurd, janubiy slavyan, rumin, alban va boshqa elementlar ham qatnashgan. XIV— XVI asrlarda Turklar Bolqon yarim oroli va Kiprni egallaganlar. Turk xalqi taxminan XV asrda tarkib topdi. Turklar tarkibida yarim koʻchmanchi etnografik guruhlar: yuruklar, turkmanlar, taxtajlar, abdallar va hokazo bor. Yarim koʻchmanchilar oʻtroqlashib, Turklar tarkibiga singib bormoqda. Hozirgi Turklarning koʻpchiligi (65%) qishloq xoʻjaligida (dehqonchilik va chorvachilik), milliondan ziyodi sanoatda band.

Turklar — Kichik Osiyo yarim orolida yashaydigan turkiy millat. Turklarning asosiy qismi Turkiya hududida istiqomat qiladi, shuningdek Olmoniya (2.8 mil3.5 million kishi), Bolgariya (750 ming-1 milion kishi, Niderlandiya (400 ming kishi), Farangiston (500 ming kishi), Maqduna (110 ming), Yunoniston (100 ming), Kipr (280.000) singari oʻlkalarda yashayotgan turklarni uchratish mumkin.

Tili 
Turk tili (turkcha) Oltoy tillar oilasining Turkiy tillar boʻlimi Oʻgʻuz guruhiga mansubdir. Zamonaviy Turk tili Gagauz tiliga juda yaqindir. Bazʼi qismlari Ozarbaidjoncha, Turkmanchaga ham oʻxshaydi. Turkchaning Arab imlosidagi, Lotin imlosidagi yozuvlarini uchratish mumkin. Mustaqillikdan soʻng hukumat Arab imlosidandan Lotin alifbosiga oʻtishga qaror berdi va hozirgi kunga kelib toʻliq lotinlashtirilgan.

Din 
Arablar kelguniga qadar Turklar Tangritanlik dinlariga sigʻinar edilar. Milodiy 8-asrlardan boshlab turklar Islom dinini qabul qila boshladilar. Ayni paytda Turklar, Islom dinining Sunniylik mazhabidadir.

Manbalar 

Turkiy xalqlar
Musulmon xalqlar
Bolgariya xalqlari
Olmoniya xalqlari
Yunoniston xalqlari
Kipr xalqlari
Turkiya xalqlari
Farangiston xalqlari
Turkiylar
Qozoq tili

Qozoq tili (Qozoqcha; )— turkiy tillarning qipchoq guruhiga mansub tillardan; qoraqalpoq va noʻgʻay tillari bilan bir-galikda qipchoq tillarining qipchoq-noʻgʻay guruhchasini tashkil etadi. Qozogʻiston Respublikasining davlat tili. Asosan, Qozogʻiston, Xitoy, Oʻzbekiston, Rossiya Federatsiyasi, Mongoliyada, shuningdek, Turkmaniston, Qirgʻiziston, Tojikiston, Afgʻoniston, Turkiya, Ukraina va boshqa mamlakatlarda tarqalgan. Qozoq tilida soʻzlashuvchilarning umumiy soni qariyb 30 million kishi.

Qozoq tilining dialektik boʻlinishi haqida aniq bir fikr yoʻq: baʼzi manbalarda 2 ta, baʼzilarida esa 3 ta (shimoli-sharqiy, janubiy va gʻarbiy) lah-jaga boʻlinishi haqida fikrlar mavjud. Lahjalar leksik tarkibi va fonetik xususiyatlari jihatdan oʻzaro farq qiladi.

Qozoq tilining fonetik xususiyatlari: 9 unli fonemaga ega, unlilar ohangdoshligi (lab singarmonizmi) va undoshlar assimilyatsiyasi mavjud, soʻz urgʻusi, asosan, dinamik xususiyatga ega. Boʻgʻinlar 3 turga ajraladi: ochiq, yarim yopiq va yopiq. Morfologik xususiyatlari: otlar kelishiklar bilan turlanadi, ot yasalishida affiksatsiya va kompozitsiya usullari mavjud boʻlsa, sifatlar leksik-semantik, morfologik va sintaktik usullar bilan yasaladi; son va olmosh turkumlari farqli belgilarga ega emas. Feʼllar morfologik tuzilishiga koʻra, tub va yasama feʼllarga boʻlinadi, feʼl turkumida 4 mayl (aniqlik, buyruq, istak va shart), 3 zamon (oʻtgan, hozirgi, kelasi) farqlanadi. ravishlar asliy va nisbiy turlarga boʻlinsa, yordamchi soʻz turkumlari umumturkiy xususiyatlarga ega. Sintaktik xususiyatlari: 4 xil sintaktik aloqa turi (moslashuv, munosabatlashuv, boshqaruv, bitishuv), 4 xil gap turi (darak, soʻroq, buyruq va undov) farklanadi. Gap boʻlaklari tasnifi va tavsifi, gapda soʻzlar tartibi umumturkiy qonuniyatlarga asoslanadi. Qoʻshma gaplar bogʻlovchisiz va bogʻlovchili turlarga boʻlinadi. leksik xususiyatlari: Qozoq tili leksikasining oʻz qatlamini qad. turkiy tillardan semantik va struktur-morfologik oʻzgarishlarga uchrab oʻtgan umumturkiy qatlam tashkil etadi, shuningdek, unda arab, fors, moʻgʻul, oʻzbek, tatar, rus va xitoy tillaridan oʻzlashgan soʻzlar qatlami ham mavjud.

Arab grafikasiga asoslangan yozma adabiy Qozoq tili 19-asr 2-yarmida paydo boʻlib, taniqli qozoq maʼrifatparvarlari Abay Qoʻnonboyev va Ibray Oltinsarinlar faoliyati tufayli 19-asr oxirida toʻliq shakllandi. Yozuvi 1930-yilgacha arab grafikasi asosida, 1930—40 ylarda lotin grafikasi asosida boʻlgan. 1940-yildan rus grafikasi asosidagi yozuv joriy etilgan.

Manbalar

Adabiyotlar 
Musabayev G. G., Sovremennsh kazaxskiy yazmk, ch.1, Leksika, Alma-Ata, 1959; Musabayev G. G., Sovremenniy0 kazaxskiy yazik, ch.2, Fonetika i morfologiya, Alma-Ata, 1962;Tomanov M., Qazaqtan tarixi fammatikasi. Fonetika, Morfologiya, Almatn, 1981; Baskakov N.A., Vvedeniye v izucheniye tyurkskix yazmkov, 2-izd., M., 1969.

Qozoq tili
Markaziy Osiyo tillari
Đồng Hới

Đồng Hới Vietnamning Quang Binhda joylashgan shahardir. 2006 yilga koʻra 103,988 kishilik aholisi bor.

Vyetnam
Dovul (cholgʻu asbobi)

Dovul, doʻl — gardishining ikki tomoniga teri qoplangan katta shakldagi urma cholgʻu. Tovushi uchi yumaloq tayoqcha yordamida hosil qilinadi. D. oʻtmishda asosan harbiy cholgʻu hisoblangan. Hozirgi kunda amaliyotda deyarli qoʻllanilmaydi. Tashqi koʻrinishi, tovush hosil etish yoʻllari bilan D.ga yaqin boʻlgan cholgʻular qozoqlarda — dabil, gruzinlarda — doli, armanlarda — dool, hindlar, eronliklar, af-gʻonlarla — duhul nomlari bilan yuritiladi.

Musiqa asboblari
Oʻzbek cholgʻu asboblari
Dovul
Internet Marketing

Internet Marketing — bu loyiha internetda marketingni rivojlantirish maqsadida amalga oshiriladigan faoliyat turi. Internet Marketingdan asosiy maqsad loyihaga qo'shimcha foydalanuvchilarni jalb etish va eski mijozlarni yana biror bir mahsulot sotib olishga undash.

Usullar 
Internet Marketing quyidagi usullar bilan loyihaga bo'lgan tashriflar sonini oshirishi mumkin: 

 -qidiruvchi tizimlariga optimizatsiya qilish (SEO);
 - E-mail xabarlari orqali reklama faoliyati;
 -(E-mail marketing); -turli xil bannerlar orqali tashrif buyuruvchilarni jalb etish;
 -(Display Marketing), reklama tekstini tashrif  buyuruvchilar tomonidan har bir bosilganligi uchun pul to'lash(CPP).
Aleksandr Lukashenko

Aleksandr Lukashenko (Аляксандар Лукашэнка, Аляксандр Лукаш, Александр Лукашенко, Alyaksandar Rigʻoravich Lukashenka, IPA: [alʲa'ksandr rɨ'ɣorəvʲɪtʃ ɫuka'ʂɛnkə]; 30-avgust, 1954, Kopis) - Belarus prezidenti. Mogilyov pedagogika instituti (1975) va Belorus qishloq xoʻjaligi akademiyasini, ekonomika fakultetini (1985) tugatgan. 1977—78 yillarda tuman ijroiya qoʻmitasida ishlagan. 1982-yildan agrosanoat majmuida turli lavozimlarda. 1982-yilda kolxoz raisi oʻrinbosari lavozimiga saylanadi, 1985-yildan 1987 gacha Shklovskiy tumani Lenin nomidagi kolxoz partiya qoʻmitasida kotib boʻlib ishlagan. 1990-yildan Belorus Respublikasi Oliy Kengashi aʼzosi; 1993—94 yillarda Oliy Kengashning korrupsiyaga qarshi kurash komissiyasi raisi. 1994-yil iyuldan Belorus Respublikasi prezidenti. 1994-yil 21—23 dekabrda rasmiy tashrif bilan Oʻzbekistonda boʻlgan.

Manbalar

Havolalar 
 Rasmiy sayt

Kishilar
Siyosat
Davlat boshliqlari
Ateistlar
Yashayotgan insonlar
Mesopotamiya

Mesopotamiya (yun. μέσος (mezos) — „orasi“, „oʻrtasi“ va ποταμός (potamos) — „daryo“, yaʼni „ikki daryo oraligʻi“) Tigr va Yevfrat daryolari orasidagi mintaqa boʻlib, asosan hozirgi Iroq hamda shimoli-sharqiy Suriya, janubi-sharqiy Turkiya va gʻarbiy Eron hududlariga mos keladi.

Mesopotamiya (Ikki daryo oraligʻi) — Dajla va Furot daryolarining oʻrta va quyi oqimidagi hudud (Gʻarbiy Osiyoda). Qadimgi Sharqning madaniy markazlaridan biri. Miloddan avvalgi 4—3-ming yillikda Mesopotamiya hududida ilk davlatlar (Ur, Uruk, Lagash va boshqalar) vujudga kelgan.

Mesopotamiya baʼzan „tamaddun beshigi“ deb ataladi, bunga sabab bu mintaqada Shumer, Akkad, Bobil va Ossuriya saltanatlari boʻlganligidir. Temir asrida Mesopotamiya Yangi Ossuriya va Yangi Bobil imperiyalari, keyinchalmk Axamoniylar hukmronligi ostida boʻldi. VII asr Islom fathigacha Sosoniylar tomonidan boshqarilgan bu hudud fathdan soʻng Iroq degan nom bilan ataladigan boʻldi.

Manbalar 

Osiyo
Ichimlik

Ichimlik deb odam isteʼmol qilishi uchun tayyorlanadigan suyuqlikka aytiladi. Atama ichish soʻzidan olingan. Ichimliklar tarkibidagi alkogol miqdoriga qarab spirtsiz va spirtli ichimliklarga ajratiladi.

Turlari

Suv 
Eng keng tarqalgan ichimlik chuchuk suvdir. Suv odam va boshqa organizmlar uchun muhim suyuqlik boʻlib, odam tanasining taxminan 70 %ini tashkil etadi. Suv tuzlarni eritib, metabolizmda katta rol oʻynaydi. Shifokorlar kuniga 8 stakan (~1,8 litr) suv ichishni tavsiya etishadi.

Issiq ichimliklar 
Bularga issiq choy, sut, qahva va boshqalar kiradi. Biroq choy va sut yaxna holda ichilishi ham mumkin.

Yaxna ichimliklar 
Yaxna ichimliklar sovutilib ichiladi. Bularga sovuq choy, sharbat, limonad, alkogolsiz pivo va boshqalar kiradi.

Spirtli ichimliklar 
Spirtli ichimliklarga tarkibida sezilarli miqdorda etanol bo'lgan ichimliklar: musallas, pivo, aroq va k kiradi.

Boshqalar 
Qatiq, goʻja kabi mahsulotlarni ham ichimlik, ham taom, deb hisoblash mumkin.

Manbalar
Anvar Joʻrayev

Anvar Joʻrayev (31-oktyabr, 1979, Uchquduqda tugʻilgan), oʻzbek rok qoʻshiqchisidir. Oʻzbek, rus va ingliz tillarida qoʻshiqlar ijro etadi. Sahar guruhi frontmeni (vokalisti).

Ijodi 
Anvar Joʻrayev 1999-yilda Sahar guruhini tuzib, shu guruhda ijod qilib kelmoqda. Sahar guruhining „Meni izlama“, „Yomgʻir“ deb nomlanga qoʻshiqlari, oʻz vaqtida xit-paradlarda yuqori oʻrinlarni olgan va hozirda ham guruh muxlislarining eng sevimli qoʻshiqlaridan hisoblanadi.

2002-yilda zamonaviy sanʼatga qoʻshgan oʻz hissasi uchun „Nihol“ mukofoti sohibi boʻlgan. 2004-yildan beri Anvar Joʻrayev oʻz guruhi bilan Qozogʻistonda ijod qilmoqda.

Filmografiya

Filmlar

Diskografiyasi 
 „Orzu“ — 2000
 „Oʻsha sizmi?“ — 2003
 „Albom № 3“ - 2009

Manbalar

Havolalar 
 Rasmiy sayti 

Musiqachilar
1979-yilda tugʻilganlar
Oʻzbekistonlik erkak qoʻshiqchilar
Yashayotgan insonlar
Bojalar (guruh)

Ushbu maqola musiqiy guruh haqidadir. "Bojalar" soʻzining boshqa maʼnolari uchun Bojalar maqolasiga qarang.
Bojalar (2000-yilda  Toshkent shahrida Jahonhir Poziljonov va Moʻmin Oripov tashkil topgan gurux)

Shaxsiy hayoti 

 rafiqasi Dildora Foziljonova — aktrisa (Boyvachcha)
 qizi Rayhon Foziljonova Jahongirovna — aktrisa (Qizalogʻim)
 oʻgʻli Gʻayrat Foziljonov Jahongirovich — aktyor (Qudamni koʻrmadingizmi?)
 akasi Abdurahmon Foziljonov Gʻayratovich — ssenarist, film direktori (Xavfli burilish, Shaddod qiz, Taqdir)
 ukasi Foziljon Foziljonov Gʻayratovich — aktyor (Firibgar)

Ijodi

Filmografiya

Filmlar

Kliplari 
{|class="wikitable"

Manbalar 
Jahongir Poziljonov: “Tanqidchilar bilan tortishib o‘tirmayman”

Havolalar 
 Nortoy (Jahongir Foziljonov o‘ynagan film 
 Bojalar Last.fmda
 Qoʻshiqlari matni
 Videolari, YouTube
CAPTCHA

CAPTCHA (talaffuzi: [ˈkæptʃə]; Completely Automated Public Turing test to tell Computers and Humans Apart) kompyuter va odamlarni farqlash uchun toʻla avtomatlashtirilgan Turing sinovi) javob berayotgan subyektning odam ekanligini aniqlash maqsadida kompyuter tomonidan beriladigan soʻrovdir. Bunday soʻrov odatda odam oʻqiy oladigan, biroq kompyuter tanimaydigan matn, shakllar va baʼzi hollarda matematik yoki mantiqiy savol shaklida beriladi.
Tarja Turunen

Tarja Soile Susanna Turunen Cabuli (talaffuzi: Tarya Soyle Susanna Turunen Kabuli; 1977, 17-avgust) fin soprano va shoirasidir. Nightwish guruhining sobiq xonandasi sifatida mashhur. 2005-yili guruhdan chetlashtirilganidan beri yakkaxon ijro bilan shugʻullanadi. Oilali, turmush oʻrtogʻi - argentinalik tadbirkor Marcelo Cabuli. Tarja Turunen oʻz vatanining faxriy fuqarolaridan boʻlib, Finlandiya prezidenti Tarja Halonen tomonidan "Finlandiya ovozi" deb maqtalgan.

Havolalar 
 Rasmiy sayti

Yashayotgan insonlar
Tarja Halonen

Tarja Kaarina Halonen (talaffuzi: ; 24-dekabr, 1943) Finlandiyaning 11-Prezidentidir. 2000-yili shu mansabga ilk bora saylangan va 2006-yilgi saylovda qayta gʻalaba qozongan (Finlandiyada prezidentlik muhlati olti yilga teng). U Finlandiyaning birinchi ayol Prezidentidir. 2017-yildan iste'foda.

Havolalar 
 Finlandiya Prezidenti

Manbalar 

Ayol prezidentlar
Yashayotgan insonlar
LGBT huquqlari faollari
Anette Olzon

Anette Olzon (talaffuzi: Anett Olzon; 1971, 21-iyun) shved xonandasi, 2007-yildan beri Nightwish guruhi vokalchisidir. Bungacha u Alyson Avenue guruhida ijro etgan.

Havolalar 
Muxlislari sayti 

Shved qoʻshiqchilari
Yashayotgan insonlar
Tuomas Holopainen

Tuomas Holopainen (25-dekabr, 1976) fin bastakori, shoiri, prodyuseri hamda Nightwish guruhining klavishchisidir.

Havolalar 
Veb-sayti

Yashayotgan insonlar
Marco Hietala

Marco Hietala (talaffuzi: Marko Hietala; 14-yanvar, 1966) fin xonandasi va gitaristi, Nightwish guruhi aʼzosidir.

Yashayotgan insonlar
Emppu Vuorinen

Erno “Emppu” Matti Juhani Vuorinen (24-iyun, 1978) fin musiqachisi, Nightwish guruhi gitarachisidir.

Yashayotgan insonlar
Jukka Nevalainen

Jukka Antero "Julius" Nevalainen (talaffuzi: Yukka Antero "Yulius" Nevalainen; 21-aprel, 1978) fin musiqachisi, Nightwish hamda Sethian guruhlari dovulchisidir.

Yashayotgan insonlar
Sami Vänskä

Sami Vänskä (talaffuzi: Sami Vyanskya; 26-sentabr, 1976) fin musiqachisi va Nightwish guruhining sobiq gitarachisidir.

Yashayotgan insonlar
Ahmet Yalçınkaya

Ahmet Yalçınkaya (1963-yil tugʻilgan) - turk shoiri va akademigi.

Boshlangʻich va oʻrta sinflarni Gʻarbiy Olmoniyada, yuqori sinflarni esa Istanbulda oʻqidi (1981). Bogʻazichi Universiteti, Istanbul Texnika Universiteti, Anadolu Universiteti va Rutgers Universitetida muhandislik, robot va menejment boʻyicha taʻlim oldi. Turli korxonalarda yuqori lavozimlarda ishladi. Oʻzbekistondagi Namangan Muhandislik Pedagogika Institutida oʻqituvchilar kengashida faoliyat olib bordi. Qisqacha, Germaniyada oʻsdi, Turkiyada oʻqidi, AQShda yozdi va Oʻzbekistonda ishladi. Yaqinda Turkiyaga qaytdi. Hozirda boshqaruvchi lavozimida ishlab kelmoqda va Blekinge Texnologiya Institutida ilmiy ishlar bilan shugʻullanmoqda.

Turkiya, Olmoniya, Angliya, Gollandiya, Misr va Oʻzbekistonda nashr qilingan Mavera, Kiragʻi, Harman, Endulus, Vahdet, Zaman, Al-Ahram Weekly, Impakt, Das Licht ve Yosh Kuch kabi koʻplab gazeta va jurnallarda she`r, maqola, insho, xat, suxbat, nasr va nazm tarjimalari chop etildi. Koʻplab taxalluslar bilan ijod qildi va turli mukofotlarga sazovor boʻldi. Kiragʻi she`riy jurnalining Istanbuldagi vakili sifatida ishladi (1995-97). Endulus jurnalining nashriyot kengashiga a`zolik qildi (1997-98). Bir guruh doʻstlari bilan Mevsim jurnalini chop etish xarakatida tayorgarlik ishlarini olib bormoqda.

Dagʻlarda Yer Yok (Togʻlarda Joy Yoq, 1997), Yetim Kalan Shiirler (Yetim qolgan sheʻrlar, 2001), Yuragimning Koʻz Yoshi (Saylanma, 2001) va Oʻzlem Sularinda (Sogʻinch, Elektron kitob, 2004, 2005, 1-Nashr, 2005) nomli sheʻriy toʻplamlari va Richard Mildston bilan xamkorlikda yozilgan Poems of the Night (Tun she`rlari, 2005) nomli sheʻriy antologiya nashr qildi. Bundan tashqari Production and Utilisation of Biogas (Biogaz ishlab chiqarish va undan foydalanish, 1987, 2005) va Dual Sayıların Robot Kinematik ve Dinamigʻinde Kullanımı (Dual sonlardan robot dinamika va kinematikasida foydalanish, 1991, 2005) kabi texnik soxaga oid asarlari mavjud.

Tashqi Bogʻlanish
 Shoirning shaxsiy sayti 

1963-yilda tugʻilganlar
Kishilar
Shoirlar
Yashayotgan insonlar
Kitee

Kitee Finlandiyaning Shimoliy Kareliya viloyatida joylashgan shahardir. Aholisi - 9 477 kishi, yuzasi - 1 142,32 km2 (shundan 275,61 km2ini suv havzalari egallagan).

Kiteeda Tarja Turunen va Tuomas Holopainen tugʻilib, oʻsishgan.

Manbalar

Havolalar 
 Shahar sayti

Finlandiya